[{"text_idx": "#000001", "text": "Geellakkimine ilma alus- ja pealislakita: 3in1 ehk One Step geellaki pealekandmine"}, {"text_idx": "#000002", "text": "Panen kirja mo\u0303ned kiired ja lihtsad One Step geellaki pealekandmise nipid parima tulemuse saavutamiseks."}, {"text_idx": "#000003", "text": "Ko\u0303ik u\u0308hes geellakk ehk 3in1 geellaki komplekt on uus revolutsiooniline lakk, mis ei no\u0303ua alus- ega pealislakki ja pu\u0308sib ku\u0308u\u0308ntel kaunina kuni 14 pa\u0308eva! Nii saad kena kauakestva maniku\u0308u\u0308ri veel va\u0308iksema ajakuluga."}, {"text_idx": "#000004", "text": "Allja\u0308rgnevalt selgitan lahti, kuidas 3in1 ehk ONE STEP geellakki peale kanda parima tulemuse saavutamiseks."}, {"text_idx": "#000005", "text": "Valmista ku\u0308u\u0308s ette, viili ja poleeri hoolikalt, kaasa arvatud ku\u0308u\u0308nenurgad. Poleerimine aitab eemaldada ku\u0308u\u0308ne pinnalt ko\u0303ik o\u0303lid ning ku\u0308u\u0308s on enne pealekandmist kena ja sile.\nPuhasta ja pu\u0308hi ku\u0308u\u0308s alkoholiga niisutatud lapiga vo\u0303i mo\u0303ne muu sobiva vahendiga, et ku\u0308u\u0308nelt eemaldada veel viimane rasu ning lase enne 3in1 geellaki pealekandmist kuivada.\nEnne pealekandmist rulli pudelit o\u0303rnalt peopesade vahel. A\u0308ra raputa pudelit tugevalt, kuna see vo\u0303ib tekitada o\u0303humulle ja nii on 3in1 geellaki pealekandmine ebau\u0308htlasem.\nKanna o\u0303huke kiht valitud va\u0308rvi ja ja\u0308lgi, et lakki jaguks ka ku\u0308u\u0308neotstele, va\u0308ldi ku\u0308u\u0308nenahale vo\u0303i so\u0303rmedele sattumist, kuna see vo\u0303ib po\u0303hjustada geellaki koorumist ja nii vo\u0303ib maniku\u0308u\u0308r kergemini a\u0308a\u0308rtest lahti tulla.\nKuivata 30 kuni 60 sekundit so\u0303ltuvalt lambi (UV- vo\u0303i LED-lamp) vo\u0303imsusest. Oota kuni lamp lu\u0308litub automaatselt va\u0308lja.\nKui soovid peale kanda rohkem kihte, ja\u0308rgi samme 3 kuni 5. Tavaliselt piisab 2x lakkimisest. Mo\u0303ne va\u0308ga hea katvusega va\u0308rvi puhul vo\u0303i kiirustamisel 1x. La\u0308bipaistvama laki puhul vo\u0303ib 3in1 geellakki peale kanda ka 3 korda.\nVeendu, et Sa ei ja\u0308ta pudelit lahti ja hoia seda otsese pa\u0308ikesevalguse eest. Pa\u0308ikesekiired kuivatavad lakki, sest see on samuti UV-valgus."}, {"text_idx": "#000007", "text": "On tekkinud vaidlus selle u\u0308le, kas kasutada kolm u\u0308hes geellakiga ka aluslakki. Sest nagu nimigi u\u0308tleb, on see ko\u0303ik u\u0308hes geellakk ja on mo\u0303eldud pealekandmiseks 1-2 kihiga ning sellest peaks piisama."}, {"text_idx": "#000009", "text": "Kas kasutada pealislakki ehk top coat\u2019i?"}, {"text_idx": "#000010", "text": "Pealislaki eesma\u0308rk on lakile anda tugevam viimistlus ja ilus sa\u0308rav la\u0308ige. Samuti aitab pealislaki kasutamine va\u0308rvilisel lakil kauem peal pu\u0308sida. Kui soovid super tugevat sa\u0308ravat maniku\u0308u\u0308ri, siis lo\u0303pptulemusena 1 kihi pealislaki ehk top coat\u2019i kasutamine vo\u0303ib olla hea mo\u0303te. Sel juhul vo\u0303ib 3in1 lakk peal kesta ka kauem kui 2 na\u0308dalat \u2013 la\u0308bi proovitud \ud83d\ude42"}, {"text_idx": "#000011", "text": "Vo\u0303ib-olla hirmutasime Sind nu\u0308u\u0308d a\u0308ra, et 3in1 geellaki kasutamise puhul, tuleb kasutada ka alus-vo\u0303i pealislakki. Tegelikult see nii ei ole ja ilusa kauapu\u0308siva maniku\u0308u\u0308ri saab ka ilma neid kasutamata. Nii nagu igal alal, on ka ku\u0308u\u0308nemaailmas naisi, kes eelistavad super ta\u0308pset ja kauakestvat tulemust. Sellistel puhkudel vo\u0303ib aluslaki vo\u0303i pealislaki kasutamine anda va\u0308ikse vaevaga suurepa\u0308rase tulemuse."}, {"text_idx": "#000012", "text": "Kui sa oled teinud ainult tavalist geellakkimist, siis alternatiivina on 3in1 geellakid va\u0308ga head, mis aitavad mo\u0303istliku ajakuluga saavutada kena maniku\u0308u\u0308ri."}, {"text_idx": "#000015", "text": "Kvaliteetsed geellakid koduseks kasutamiseks. Ole iseenda aja peremees ja tee kauakestev ning kvaliteetne maniku\u0308u\u0308r ise. Geellakk pu\u0308sib ku\u0308u\u0308ntel 2-3 na\u0308dalat. Sa\u0308a\u0308sta aega ning raha ja vali va\u0308lja ko\u0303ik koduseks geellakkimiseks SIIT"}]